પોતાના અસ્તિત્વની ખોજ માટેનો એનો સંઘર્ષ અને યોજના બનાવે છે. આ ઉંમરે કદાચ એ પોતાના પતિ જેવું સફળ, સમૃદ્ધ જીવન નહિ મેળવી શકે પરંતુ એક સાતત્યપૂર્ણ જીવન જીવવાનો માર્ગ એ ખોળી લે છે. સીમાનું પાત્ર એવા અસંખ્ય લોકો સાથે જોડાઈ છે જે આવી પરિસ્થિતિનો સામનો કરે છે.. સીમાની જગ્યા પર તમે હો તો તમારો માર્ગ શું હોય શકે? તમારી અંદર એવી શી પ્રતિભા છે જે તમારા અસ્તિત્વને ટકાવવા અને આત્મસંતોષને પોષવામાં મદદ રૂપ થઈ શકે. એવું કયું કામ છે, જે તમે કરી શકો છો? બસ આ પ્રશ્નનો જવાબ સ્વયંને આપી, પોતે પોતાની મદદ કરી, વિષમ પરિસ્થિતિમાંથી પોતાનો રસ્તો કાઢી શકો છો. સામાન્ય સીમાનું અસામાન્ય પાત્ર જીવવાનો એક રસ્તો બતાવી જાય છે…